62024TO0484_INF
Unionin yleisen tuomioistuimen määräys (viides jaosto) 26.6.2025 –FF v. Eurojust ja Europol (Sky ECC III)
(Asia T‑484/24)
Sopimussuhteen ulkopuolinen vastuu – Jäsenvaltioiden poliisiviranomaisten ja muiden lainvalvontaviranomaisten yhteistyö – Väitetysti lainvastainen henkilötietojen käsittely – Muotovaatimusten noudattamatta jättäminen – Työjärjestyksen 76 artiklan d alakohta – Europolin toimista ei ole aiheutunut aineetonta vahinkoa – Kanne, joka osittain on nostettu tuomioistuimessa, joka ei selvästi ole toimivaltainen ratkaisemaan kannetta, jonka tutkittavaksi ottamisen edellytykset osittain selvästi puuttuvat ja joka osittain on oikeudellisesti selvästi täysin perusteeton
1.
Menettely – Kanne, jonka luonnollinen henkilö tai oikeushenkilö on nostanut ja jolla vaaditaan toteamaan, että kansallisen viranomaisen toimi on jätettävä tutkimatta – Unionin tuomioistuinten toimivallan puuttuminen – Tutkimatta jättäminen
(SEUT 277 artikla)
(ks. 20 kohta)
2.
Menettely – Kanne, jonka luonnollinen henkilö tai oikeushenkilö on nostanut ja jolla vaaditaan toteamaan, että kansallisen viranomaisen toimi on lainvastainen – Unionin tuomioistuimen toimivallan selvä puuttuminen – Tutkimatta jättäminen
(SEUT 277 artikla)
(ks. 21 kohta)
3.
Tuomioistuinmenettely – Kannekirjelmä – Muotovaatimukset – Oikeudenkäynnin kohteen yksilöinti – Yhteenveto kanneperusteista – Unionin toimielimen aiheuttamien vahinkojen korvaamista koskeva kanne – Moitittua menettelyä koskevien tietojen puuttuminen – Tutkimatta jättäminen
(SEUT 264 ja SEUT 340 artikla; unionin yleisen tuomioistuimen työjärjestyksen 76 artiklan d alakohta; Euroopan parlamentin ja neuvoston asetuksen 2018/1727 46 artiklan 1 kohta)
(ks. 31, 32 ja 45 kohta)
4.
Sopimussuhteen ulkopuolinen vastuu – Edellytykset – Lainvastaisuus – Vahinko – Syy-yhteys – Todellinen ja varma vahinko – Todistustaakka – Kanne, joka ei sisällä seikkoja, joilla voitaisiin osoittaa aineettoman vahingon olemassaolo ja laajuus – Unionin yleisen tuomioistuimen velvollisuus täydentää perusteluja etsimällä ja yksilöimällä tällaisia seikkoja kantajan kirjelmien liitteistä tai määräämällä asiakirjojen esittämisestä – Ei ole – Koko kanteen hylkääminen
(SEUT 340 artikla; unionin yleisen tuomioistuimen työjärjestyksen 85 artiklan 1 ja 2 kohta; Euroopan parlamentin ja neuvoston asetuksen 2016/794 50 artiklan 1 kohta)
(ks. 55, 57, 58, 67, 71, 74, 78, 85 ja 87 kohta)
5.
Sopimussuhteen ulkopuolinen vastuu – Edellytykset – Asetus 2016/794 – Vastuu henkilötietojen laittomasta käsittelystä – Kyseisen vastuun luonne – Europolin ja kyseisen jäsenvaltion yhteisvastuu
(Euroopan parlamentin ja neuvoston asetuksen 2016/794 johdanto-osan 57 perustelukappale ja 50 artiklan 1 kohta)
(ks. 83 ja 84 kohta)
Ratkaisu
1)
Kanne hylätään, koska se on nostettu tuomioistuimessa, joka ei selvästi ole toimivaltainen ratkaisemaan kannetta siltä osin kuin siinä vaaditaan ”jättämään tutkimatta” sopimus salattua viestintäpalvelu Sky ECC:tä koskevan tutkintaryhmän perustamisesta.
2)
Kanteen tutkittavaksi ottamisen edellytykset puuttuvat selvästi siltä osin kuin se kohdistuu Euroopan unionin rikosoikeudellisen yhteistyön virastoon (Eurojust) ja siinä vaaditaan tämän aiheuttaman aineettoman vahingon korvaamista.
3)
Kanne on selvästi täysin perusteeton siltä osin kuin se kohdistuu Euroopan unionin lainvalvontayhteistyöviraston (Europol) ja siinä vaaditaan tämän aiheuttaman aineettoman vahingon korvaamista.
4)
FF vastaa omista oikeudenkäyntikuluistaan, ja hänet velvoitetaan korvaamaan Eurojustin ja Europolin oikeudenkäyntikulut.
5)
Espanjan kuningaskunta ja Alankomaiden kuningaskunta vastaavat omista oikeudenkäyntikuluistaan.